cyanic-selkie/wikianc huggingface dataset:
Huehuetenango departamentas
Departamente yra keletas majų archeologinių vietovių, iš kurių žymiausia – Zakuleu.
Geografija
Departamento paviršius, sudėtingos orografinės sandaros. Pietiniu pakraščiu driekiasi Čiapaso Siera Madrė, nuo jos atsišakoja kanagūbriai (pvz., Kučiumataneso kalnagūbris) ir aukštumų masyvai (aukštis iki 3352 m). Huehuetenango departamento upės priklauso Usumasintos baseinui (Čišojus, Lakatunas, Iškanas), Grichalvos baseinui (Kuilkas) bei Ramiojo vandenyno baseinui. Yra keletas karstinės kilmės ežerų (senotų): Jolnabachas, Mušbalis, Okubila ir kt.
Administracinis suskirstymas
Departamentas padalintas į 32 savivaldybes:
Vingė
Vingė (arba Vingis) – buvęs kaimas Pagėgių savivaldybėje, į pietus nuo Stoniškių, dešiniajame Nemuno krante.
Istorija
Vietovė minima nuo 1392 m. XIX a. čia buvo Vingės dvaras. XX a. veikė Vingės valsčius. Kaimas panaikintas 1972 m.
Uogrė (upė)
Uogrė  – Latvijos upė, tekanti per Cėsių, Maduonos ir Uogrės savivaldybes; dešinysis Dauguvos intakas. Ilgis – 188 km. Baseino plotas – 1730 km². Prasideda Centrinėje Vidžemės aukštumoje. Uogrė būna užšalusi gruodžio – balandžio mėnesiais. Vidutinis debitas 20 km nuo žiočių – 17,9 m³/s. Prie žiočių yra Uogrės miestas.
Toras: Meilė ir griaustinis
Toras: Meilė ir griaustinis – 2022 m. JAV mokslinės fantastikos filmas, sukurtas pagal „Marvel“ komiksų personažą Torą. Filmą režisavo Taika Waititi, kuris kartu su Jennifer Kaytin Robinson parašė scenarijų. Filme Chris Hemsworth vaidina Torą kartu su Christian Bale, Tessa Thompson, Jaimie Alexander, Taika Waititi, Russell Crowe ir Natalie Portman. Tai yra tiesioginis „Toras: Ragnarokas“ (2017 m.) tęsinys ir 29-asis „Marvel Cinematic Universe“ (MCU) filmas. Filme Toras bando rasti vidinę ramybę, bet turi grįžti į veiksmą ir pasitelkti Valkiriją, Korgą ir Džeinę Foster, kad sustabdytų Dievų skerdiką Gorą nuo visų dievų sunaikinimo.
Filmas išleistas 2022 m. liepos 8 d. Kritikai gyrė filmo lengvabūdiškumą ir aktorių vaidybą, nors filmo tonalinis nenuoseklumas ir scenarijus sulaukė kritikos.
Vanagiškės (Molėtai)
Vanagiškės – kaimas Molėtų rajono savivaldybėje, 6 km nuo Mindūnų, 4 km į šiaurės rytus nuo Molėtų, netoli Siesarties miško.
Istorija
1662 m. Alantos bažnyčios metrikų knygoje užrašytas Mykolas Vanagas iš Vanagų, kurie turbūt indentifikuotini su Vanagiškėmis. Iš tos pat vietos 1698 m. Molėtų bažnyčios krikšto metrikų knygoje minimas Dovydas Vanagas ir Ieva Svilyčia, kurių sūnus Baltramiejus krikštytas Stirnių koplyčioje.
Nupjautinis vidurkis
Nupjautinis vidurkis, apkirptinis vidurkis – statistinis centrinės tendencijos matas, artimas aritmetiniam vidurkiui ir medianai. Skaičiuojant nupjautinį vidurkį naudojamas skirstinys arba imtis, kurių galuose pašalinta vienoda dalis duomenų (paprastai nurodoma procentais, kartais tiesiog taškų skaičiumi).
Daugeliu atvejų galuose nupjaunami 5–25% duomenų. Taip pašalinus 25% mažiausių ir 25% didžiausių duomenų gaunamas nupjautinis vidurkis, kuris vadinamas tarpkvartilinis vidurkis.
Pvz., imtis iš 8 duomenų apkerpama po 12,5%, nupjautinio vidurkio skaičiavimui lieka 6 skaičiai, nes atmetami minimumas ir maksimumas (mažiausia ir didžiausia reikšmės).
Mediana gali būti interpretuojama kaip visiškai nupjautinis vidurkis. Kaip ir daugelio kitų apkirptinių įverčių ) apkirptinio vidurkio pagrindinis pranašumas yra robastiškumas ir didesnis efektyvumas dirbant su mišriaisiais skirstiniais  ir „sunkiauodegiais“  skirstiniais (kaip kad Cauchy skirstinys), nors mažiau efektyvus kai kuriems mažiau „sunkiauodegiams“ skirstiniams (pvz., normalusis skirstinys). Tarpiniams skirstiniams aritmetinio vidurkio ir medianos efektyvumų skirtumas nėra labai didelis. Pvz., Stjudento t skirstiniui su 2 laisvės laipsniais aritmetinis vidurkis ir mediana beveik lygūs.
Terminija
Kai kuriose Centrinės Europos šalyse nupjautinius vidurkius dar vadina Vindzoro aritmetiniu vidurkiu. Nors taip ir vadinamas, bet nupjautinis vidurkis yra kitokia statistinė charakteristika nei vinzorizuotas aritmetinis vidurkis. Skaičiuojant vinzorizuotą skirstinį imties duomenys apdorojami kitaip: numatytas procentas duomenų ne pašalinamas, o pakeičiamas didžiausiais ar mažiausiais likusiais skaičiais.
2019 m. CONCACAF Aukso taurė
'''2019 m. CONCACAF Aukso taurė''' – penkioliktasis CONCACAF Aukso taurės turnyras, 2019 m. birželio 15–liepos 7 d. vykęs daugiausia Jungtinėse Amerikos Valstijose, nors keletas grupės varžybų vyks Kosta Rikoje ir Jamaikoje. Dalyvių skaičius išplėstas nuo 12 iki 16.
Nupjautinis vidurkis
Terminija
Nupjautinis vidurkis, kai pašalinami tik minimumas ir maksimumas, dar vadinamas 'modifikuotas aritmetinis vidurkis', ypač vadybos statistikoje.
2019 m. CONCACAF Aukso taurė
Čempionais (8-ą kartą) tapo meksikiečiai, įveikę nuolatinius savo varžovus dėl titulo amerikiečius.
Nupjautinis vidurkis
Interpoliacija
Kai norimas nupjauti duomenų procentas nėra sveikas taškų skaičius, nupjautinis vidurkis gali būti skaičiuojamas naudojant interpoliaciją (paprastai – tiesinę) tarp artimiausių sveikų skaičių. Pavyzdžiui, reikia paskaičiuoti po 15% apkirptą nupjautinį vidurkį iš 10 duomenų imties. Numetant po 1 kraštinį tašką paskaičiuojamas po 10% apkirptas vidurkis. Numetant po 2 kraštinius taškus paskaičiuojamas po 20% apkirptas vidurkis. Tada panaudojami šie du nupjautiniai vidurkiai ir interpoliuojant (čia paskaičiuojant 10% ir 20% nupjautinių vidurkių vidurkį) gaunamas 15% nupjautinis vidurkis. Panašiai būtų skaičiuojamas ir 12% apkirptinis vidurkis, tik reikėtų skaičiuoti svertinį vidurkį: 10% apkirptinis vidurkis įeitų su 0,8 svertiniu koeficientu, o 20% apkirptinis vidurkis – su koeficientu 0,2.
2019 m. CONCACAF Aukso taurė
Stadionai
Čempionato varžybos vyko 15 JAV stadionų bei viename Jamaikos ir viename Kosta Rikos stadionuose.
Nupjautinis vidurkis
Pranašumas
Nupjautinis (apkirptinis) aritmetinis vidurkis yra naudingas, nes mažiau jautrus riktams nei paprastas aritmetinis vidurkis, bet patenkinamai atspindi centrinę tendenciją (aritmetinį vidurkį) daugelio statistinių modelių atvejais. Dėl to jis priskiriamas robastiniams įverčiams.
2019 m. CONCACAF Aukso taurė
Dalyviai
Pateko šios rinktinės:
Plaukimas nugara
Plaukimas nugara yra viena iš keturių plaukimo stilių, reguliuojamas FINA, ir tai vienintelis reguliuojamas plaukimo ant nugaros stilius. Šio stiliaus pranašumas yra lengvas kvėpavimas, tačiau yra ir trūkumas – sunku matyti kur plaukiama. Šis stilius taip pat išsiskiria iš kitų sportinių plaukimo stilių starto pozicija. Šis stilius yra panašus į apverstą plaukimą krauliu. Tiek plaukimas nugara tiek krauliu pasižymi ilgais grybšniais.
Technika
Plaukiant nugara atliekami pakaitiniai nepertraukiami rankų grybšniai ir kojų judesiai aukštyn žemyn.
Kūno padėtis beveik horizontali.
Galva pakaušiu remiasi į vandens paviršių. Žvilgsnis nukreiptas aukštyn ir truputį atgal.
Nardinant rankas į vandenį galimi svyravimai aplink kūno išilginę ašį, tačiau galvos padėtis nesikeičia.
Kvėpavimas derinamas su rankų judesiais: atliekant grybšnį viena ranka įkvepiama (tik pro burną), kita ranka – iškvepiama (galima ir pro burną, ir pro nosį).
Grybšnio metu rankos pirštai suglausti ir visą laiką remiasi į vandenį, oru perkeliama ranka atpalaiduojama.
Varžybos
Plaukimo varžybos vyksta 25 ir 50 m baseinuose ir atviruose vandens telkiniuose.
FINA taisykles
Žemiau yra pateikiamos oficialių FINA taisyklių vertimas. Šios taisyklės taikomos oficialių plaukimo varžybų metu.
SW 6.1 Prieš starto signalą plaukikai turi išsirikiuoti vandenyje atsisukus į starto pusę, su abiem rankom laikydamiesi už starto turėklų. Stovėti latake arba ant jo arba užlenkti kojų pirštus už latako briaunos yra draudžiama. Kai naudojamas laikiklis startui nugara, abejų kojų pirštai turi liesti galinę sieną arba pakylos paviršių. Lenkti pirštus per pakylos viršų yra draudžiama.
SW 6.2 Kai startui nugara naudojami laikikliai, kiekvienas inspektorius starto pusėj uždės ir nuims laikiklius po starto.
SW 6.4 Kuri nors plaukiko dalis turi skirti vandens paviršių visos rungties metu. Plaukikui leidžiama būti visiškai panirusiam posūkio metu, ties finišu ir ne didesnis kaip 15 metrų atstumu po starto ir po kiekvieno posūkio. Prieš tai plaukiko galva turi praskirti vandens paviršių.
SW 6.5 Atliekant posūkį būtina paliesti sieną su kuria nors kūno dalimi atitinkamai jo arba jos plaukimo takelyje. Posūkio metu pečiai gali būti apversti per vertikalę krūties atžvilgiu po ko privalo sekti vienas nepertraukiamas traukimas viena ranka arba nepertraukiamas traukimas abejom rankom vienu tam, kad pradėti posūkį. Plaukikas turi grįžti į padėtį ant nugaros nuplaukiant nuo sienos.
SW 6.6 Finišuojant varžybų metu plaukikas turi paliesti sieną plaukiant nugara atitinkamai jo arba jos plaukimo takelyje.
Dinkių valsčius
Dinkių valsčius – buvęs administracinis-teritorinis vienetas vakarų Lietuvoje. Centras – Dinkiai.
Žirmūnai (reikšmės)
Žirmūnai gali reikšti:
Dinkių valsčius
Istorija
Dinkių valsčius įkurtas apie 1900 m. iš dalies Piktupėnų valsčiaus. Valsčius gyvavo trumpai, jame buvo girininkija. Valsčius minimas 1908 m., vėliau po I pasaulinio karo panaikintas. Atkurtas tarpukariu, galutinai panaikintas baigiantis II pasauliniam karui.
Žirmūnai (reikšmės)
taip pat:
Abromiškių apylinkė
Abromiškių apylinkė (arba Abramiškių apylinkė) – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Vievio valsčiuje, 1950 m. priskirta naujam Vievio rajonui. Panaikinta 1954 m. gegužės 25 d. prijungiant prie Ausieniškių apylinkės ir Pakalniškių apylinkės.
Ažubaliai (Alanta)
Ažubaliai – kaimas Molėtų rajono savivaldybėje, 6 km į šiaurės rytus nuo Alantos, į vakarus nuo Vastapo ežero.
Istorija
1664 m. kaimas minimas Alantos bažnyčios metrikų knygoje.
Slengių šiaurinis karjeras
Slengių šiaurinis karjeras – karjero tvenkinys Lietuvoje, Klaipėdos rajone, 7 km į šiaurės rytus nuo Klaipėdos miesto centro. Sudarytas išeksploatavus žvyro išteklius ir prisipildžius vandens. Tvenkinio ilgis iš šiaurės į pietus – 0,45 km, plotis – iki 0,32 km. Altitudė 16,1 m. Krantai neaukšti. Tvenkinys nenutekantis, priklauso Akmenos-Danės upės baseinui. Į pietus už 20 m telkšo Slengių pietinis karjeras. Vakarine pakrante teka Ringelio upė, į rytus nutiestas kelias. Šalia įsikūrę Mazūriškių ir Trušelių gyvenvietės.
Radu Gînsari
Radu Gynsaris (Radu Gînsari; g. 1991 m. gruodžio 10 d.) – Moldovos futbolininkas, atakuojančio plano saugas, vingeris. FC Milsami klubo žaidėjas.
„Academia“ klubas
2007 m. karjerą pradėjo Kišiniovo „Academia“ klube. Atstovaudamas pagrindinei ekipai sužaidė daugiau nei šimtą rungtynių.
„Zimbru“ klubas
2013–2014 m. sezoną praleido Kišiniovo „Zimbru“ klube.
Šereitlaukio valsčius
Šereitlaukio valsčius – buvęs administracinis-teritorinis vienetas vakarų Lietuvoje. Centras – Šereitlaukis.
Radu Gînsari
„Sheriff“ klubas
2014 m. vasarą persikėlė į FC Sheriff. Tris sezonus atstovavo šiam klubui.
Dainavos apylinkė (Vievis)
Dainavos apylinkė – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Žaslių valsčiuje, 1950 m. priskirta naujam Vievio rajonui. Panaikinta 1954 m. gegužės 25 d. prijungiant prie Ausieniškių apylinkės, Paparčių apylinkės ir Pūstakiemio apylinkės.
Radu Gînsari
Haifos „Hapoel“ klubas
2017 m. persikėlė į Izraelį, kur atstovavo Haifos „Hapoel“.
Šereitlaukio valsčius
Istorija
Valsčius minimas nuo 1736 m., bet įkurtas dar 1722 m. per Ragainės apskrities reformą. XIX a. pradžioje jau buvo išskaidytas Ragainės ir Tilžės apskrityse.
Atkurtas XIX a. pabaigoje, 1908 m. priklausė Tilžės apskričiai. Po I pasaulinio karo panaikintas, bet tarpukariu vėl atkurtas. Galutinai panaikintas baigiantis II pasauliniam karui.
Radu Gînsari
„Krylja Sovietov“ klubas
Nuo 2019 m. žaidė Rusijoje, kur priklausė Samaros „Krylja Sovietov“.
„Milsamio“ klubas
2021 m. vasarį perėjo į FC Milsami, kuriame sužaidė septynerias lygos rungtynes.
„Xanthi“ klubas
O nuo 2021 m. vasaros atstovavo Xánthī AÓ (Graikija).
„Milsamio“ klubas
Nuo 2022 m. vasaros rungtyniavo FC Milsami. Šis Moldavijos klubas rungtyniavo Superlygoje ir atstovavo šaliai UEFA Europos konferencijų lygoje.
2022–2023 m. Konferencijų lyga
Pirmame atrankos etape FC Milsami varžovais tapo „Panevėžio“ klubas.
2022 m. liepos 7 d. rungtynės prieš Panevėžio klubą baigėsi be įvarčių, nulinėmis lygiosiomis. Panevėžiečiai jas baigė be vieno pašalinto žaidėjo.
2022 m. liepos 14 d. įvyko atsakomosios rungtynės Moldavijoje. Jose pergalę rezultatu 2:0 šventė šeimininkai. Pirmąjį rungtynių įvartį pelnė Dan Spătaru Antrasis įvartis buvo pelnytas į savus vartus, kai nuo Joshua Akpudje kamuolys įskriejo į panevėžiečių vartus.
2022–2023 m. Konferencijų lygos pirmame etape bendru dviejų rungtynių rezultatu 2:0 nugalėjo „Milsamio“ klubas. Moldavijos atstovai pateko į kitą etapą, o lietuviams sezonas Europos turnyruose baigėsi. Radu Gynsaris žaidė abiejuose susitikimuose.
2023–2024 m. Konferencijų lyga
Po metų burtai ir vėl FC Milsami suvedė su „Panevėžio“ klubu. 2023 m. liepos 13 d. Panevėžyje įvykusiose rungtynėse Lietuvos atstovai pirmavo rezultatu 2:0, bet Radu Gynsaris realizavo 11 m. baudinį, o vėliau pelnė įvartį galvą ir rungtynės baigėsi lygiosiuomis 2:2.
Rinktinės
Nuo 2012 m. buvo kviečiamas į Moldovos rinktinę. Debiutavo 2012 m. gegužės 24 d. draugiškose rungtynėse prieš Venesuelą.
2013 m. lapkričio 18 d. žaidė draugiškose rungtynėse prieš Lietuvą. Mačas baigėsi lygiosiomis 1-1.
2016 m. birželio 3 d. pelnė įvartį draugiškose rungtynėse prieš šveicarus. Tuo metu varžovai pirmavo (1-0), o Radu Gynsaris išlygino rezultatą. Moldavai nesugebėjo išlaikyti lygiųjų ir pralaimėjo (1-2).
Marc Roberts
Marc Roberts (g. 1968 m. birželio 25 d.) – Airijos dainininkas.
1997 m. gegužės mėnesį atstovavo Airijai Eurovizijos dainų konkurse su daina „Mysterious Woman“, kuri su 157 taškais užėmė 2 vietą, nusileisdamas tik grupei Katrina and the Waves iš Jungtinės Karalystės.
2008 metais dalyvavo Airijos atrankoje į Eurovizijos konkursą su daina „Chances“.
Dainininkas iki šiol išleido keturis solinius albumus ir devynis singlus.
Feliksas Zamoiskis
Biografija
Lenkijos bajorų Zamoiskių giminės atstovas, herbo „Jelita“ savininkas. Krasnovsko vaito Floriano Zamoiskio (m. 1510) ir Anos Komarovskos sūnus. Vyresnysis brolis – Mikalojus (1472–1532), Karaliaus sekretorius (1515), Tarnuvo probstas (1517), Krokuvos kanauninkas (1517), rūmų referentas (1519), Sandomiro kantoras (1530), Lenčicos scholastikas (1531), Goraisko ir Voinicos probstas.
1517 m. Feliksas ir jo brolis Mikalojus, gavo tūkstančio florinų dydžio skolos išmoką iš turtingo žemvaldžio Jano Ostrovskio. Feliksas Zamoiskis dalį sumos panaudojo pilies sustiprinimo statyboms, kurią 1529 m. naudojo gynybai nuo totorių. Jo anūkas, Janas Zamoiskis, giminės valdose 1580 m. įkūrė Zamostės pilį ir tapo jos pirmuoju ordinatu.
Šeima
Buvo vedęs du kartus. Jo pirmos žmonos vardas nežinomas. Antrą kartą vedė Aną Ugrovecką, nuo santuokos su kuria turėjo du sūnus:
Gėjaus pelkė
Gėjaus pelkė – raistas pietryčių Lietuvoje, Trakų rajone, 2 km į šiaurę nuo Dusmenių, aplink Gėjaus ežerą. Užima 2,43 km² plotą. 65 % sudaro aukštapelkės, 25 % – žemapelkės. Be Gėjaus ežero, pelkėje dar telkšo ir Gėjuko ežeras (5 ha), teka Varėnės intakas Dusmena.
Vidutinė durpių klodo drėgmė 90 %, didžiausias storis 8 m, vidutinis – 3,44 m. Durpių vidutinis susiskaidymas 26 %, peleningumas 5,3 %. Po durpėmis slūgso 3,6 m storio sapropelio sluoksnis, žemiau – molis, smėlis, priemolis.
Gėjaus pelkė saugoma Gėjaus telmologiniame draustinyje.
IELTS
thumb|IELTS logotipas Tarptautinė anglų kalbos testavimo sistema (, IELTS) – kalbos egzaminas, skirtas patikrinti anglų kalbos žinias ir gebėjimus. 2012 m. IELTS laikė apie 2 mln. žmonių visame pasaulyje. Rezultatai (sertifikatas) galioja dvejus metus.
IELTS, kartu su TOEFL, yra pagrindiniai anglų kalbos lygio nustatymo testai, naudojami visame pasaulyje.
IELTS tipai:
Struktūra
Trukmė – 2 val. ir 55 min.
Rezultatai
Įvertinimo aprašymas (Description):
Testo laikymas
IELTS Lietuvoje administruoja Britų taryba. Testą Lietuvoje galima laikyti Vilniuje kiekvieną mėnesį, Kaune, Šiauliuose bei Klaipėdoje kas trečią mėnesį.
Saul Bellow
Biografija
Solas Belou gimė Kanadoje, iš Lietuvos kilusių žydų šeimoje. Užaugo multikultūrinėje aplinkoje, jau vaikystėje mokėjo anglų, prancūzų, jidiš ir hebrajų kalbas. Jam būnant devynerių, tėvai persikėlė į Čikagą. Ten Solas baigė mokyklą ir įstojo į Čikagos universitetą, tačiau po poros metų perėjo į Šiaurės Vakarų universitetą, kuriame 1937 metais įgijo sociologijos ir antropologijos bakalauro laipsnį. Tais pačiais metais priėmė sprendimą, kad toliau studijų netęs ir bandys tapti rašytoju.
Pirmasis didesnio dėmesio sulaukęs kūrinys buvo egzistencialistines tematikas nagrinėjantis romanas Kyburiuojantis žmogus, išleistas 1944 metais. Po karo pasirodęs romanas Auka (1947 m.) palietė susvetimėjimo ir antisemitizmo problemas. Šie ir kiti trumpesni kūriniai sulaukė kritikų pripažinimo ir išgarsino Solą kaip rašytoją. 1948 m. gavęs Gugenheimo stipendiją dvejus metus praleido Paryžiuje, keliavo po Europą. To pagrindu buvo parašyta knyga Ogio Marčo nuotykiai, 1954 m. laimėjusi Nacionalinę knygų premiją. Kita daug pripažinimo sulaukusi knyga buvo Hercogas, 1965 m. pelniusi Nacionalinę knygų premiją, Fomentoro ir kitus apdovanojimus.
1976 m. už knygą Humboldto dovana laimėjo Pulicerio premiją, o tais pačiais metais už viso gyvenimo kūrybą ir Nobelio literatūros premiją. Pastarosios komitetas Solo Belou kūrybą apibūdino kaip „nuotykių persmelktus romanus sumaišytus su subtilia kultūros analize bei greitai vienas kitą keičiančiais drastiškais ir tragiškais epizodais, persidengusiais su skaitytoją įtraukiančiu filosofiniu dialogu“.
Per savo gyvenimą Belou dėstė Prinstono universitete, Minesotos universitete, Bardo koledže ir kitur, skaitė daug kviestinių paskaitų.
Grinapolio apylinkė
Grinapolio apylinkė (arba Granapolio apylinkė) – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Semeliškių valsčiuje, 1950 m. priskirta naujam Vievio rajonui. Panaikinta 1954 m. gegužės 25 d. prijungiant prie Bagdononių apylinkės ir Čižiūnų apylinkės.
Sniego gniūžtės Žemė
thumb|right|220px| Viena iš Žemės užšalimo simuliacijų, su pavaizduota neužšalusia pusiaujo sritimi thumb|right|220px| Fantastinis užšalusios dabartinės Žemės vaizdas Sniego gniūžtės Žemė – Žemės planetos apibūdinimas pagal hipotezę, kuria teigiama, kad praeityje Žemė buvo užšalusi (padengta ledu) visa nuo ašigalių iki pusiaujo, išskyrus kalnų viršūnes.
Mintis, kad Žemė gali visa užšalti, buvo iškelta 1960-aisiais. Pagal rusų klimatologo Michailo Budyko skaičiavimus, jei ašigalių ledyniniai skydai pasiektų 30° platumą ir nusitęstų toliau pusiaujo link, tuomet visa Žemė užšaltų. „Sniego gniūžtės Žemės“ terminą 1992 m. įvedė JAV geobiologas Joseph Kirschvink iš Kalifornijos technologijos instituto. Jis taip pat pasiūlė Žemės atšilimo proceso modelį. Pasak hipotezės, Žemė buvo visa padengta ledynų keturis kartus tarp prieš 750 ir 580 mln. metų. Mokslininkai tiki, kad nustatė du iš šių apledėjimų: Sterto (apie prieš 710 mln. metų) ir Marinojaus (apie prieš 635 mln. metų). Abu šie apledėjimai baigėsi labai greitai, tikima, per 2000 metų ištirpus kontinentiniams ledynams. Vidutinė Žemės temperatūra apledėjimų metu galbūt siekė -50 °C, vandenynus dengė storesnis nei 1 km ledo sluoksnis. Žemės vidinė šiluma neleido vandenynams visiškai užšalti. Hipotezė sulaikė platesnio palaikymo 1998 m., kai geologas Paul Hoffman iš Harvardo publikavo naujus įrodymus apie tai, kad ledynai apie prieš 700 mln. metų buvo nusitęsę iki Žemės pusiaujo platumų.
Pasak hipotezės, tuo metu Žemės žemynai buvo mažesni tik ką skilus Rodinijos superžemynui ir jie buvo arti vienas kito bei jų vidinės sritys arčiau vandenynų. Žemynų masės tikriausiai buvo Žemės pusiaujo juostoje, kur iškrenta daugiau kritulių nei aukštesnėse platumose. Dėl gausių liūčių uolienos dūlėjo ir sąlytyje su atmosfera mineralai reagavo su oro anglies dvideginiu (CO2 ). Dėl mažėjančio „šiltnamio efekto“ temperatūra Žemėje krito, aukštikalnėse susiformavo ledyninės kepurės, kurios padidino planetos albedą ir temperatūra dar labiau krito privesdama prie „sniego gniūžtės Žemės“. Žemei užšalus užsibaigė vandens garavimas ir kritulių iškritimas. Vulkanai visgi tebeveikė ir palaipsniui pripildė atmosferą CO2 dujų, kurios, nesant kritulių, nebuvo nusodinamos. Po apie 10 mln. metų CO2 koncentracija pasiekė tokią ribą, kad sukėlė stiprų „šiltnamio efektą“. Ledynai tirpo dideliu greičiu, bet vandens garavimu ir lietumi vėl prasidėjęs CO2 pašalinimas iš atmosferos buvo kur kas lėtesnis, todėl vidutinė temperatūra Žemėje galėjo viršyti +50 °C, pakol lietus ir uolienų dūlėjimas mažindami CO2 koncentraciją jos nesubalansavo.
Tikima, kad ir dar anksčiau Žemę galėjo ištikti superledynmečiai. To patvirtinimą mokslininkai įžvelgia tyrinėdami uolas. Pavyzdžiui, 2,4 mlrd. metų senumo mangano rūdos 45 metrų storio depozitas Kalaharyje galėjo susidaryti drastiško klimato pasikeitimo metu tirpstant ledynams. Randami akmenys, kurių Žemės magnetinio lauko užfiksavimas liudija juos buvus ties Žemės pusiauju, tačiau tokie akmenys paprastai susidaro esant ledo. Vienas iš svarbiausių iškilusių mokslininkams klausimų yra, kaip tuomet apledėjusioje Žemėje išliko gyvybė? Tikra, kad tokios sąlygos buvo jai ypač nepalankios, tačiau gyvybė galėjo egzistuoti prie hidroterminių versmių, vulkanų šildomuose ežeruose ar šiltuose šaltiniuose kaip dabar Islandijoje. Dalies mokslininkų „sniego gniūžtės Žemės“ idėja neįtikino ir buvo iškelta „ižo gniūžtės Žemės“ ar „vandens juostos Žemės“ hipotezė, pagal kurią, šiais, ypač šaltais, periodais vandenynai ties pusiauju nebuvo užšalę, jais nuolat dreifavo ledai ir šioje zonoje gyvenę organizmai gaudavo Saulės šviesos ir nenutraukė fotosintezės procesų. Superledynmečių egzistavimas apytiksliai sutapo su svarbiais pakitimais gyvybės evoliucijos eigoje. Iškeltos hipotezės, kad apie prieš 2,45 mlrd. metų įvykęs superledynmetis stimuliavo eukariotų atsiradimą, o apie prieš 580 mln. metų užsibaigęs superledynmetis − gyvūnijos išsivystymą (Kambro sprogimas).
Yes (grupė)
„Yes“ – britų progresyviojo roko grupė, įkurta Londone (Jungtinė Karalystė) 1968 m. vokalisto Jon Anderson, bosisto Chris Squire, gitaristo Peter Banks, klavišininko Tony Kaye bei būgnininko Bill Bruford. Grupės sudėtis per jos gyvavimo laikotarpį nemažai keitėsi, net 19 narių yra kažkada groję šioje grupėje, o šiuo metu groja 5, tarp kurių nėra nei vieno iš grupės įkūrėjų. „Yes“ yra bandžiusi ir grojusi įvairius muzikos žanrus, bet labiausiai žinoma kaip viena iš progresyviojo roko pradininkių.
Grupė susibūrė 1968 m. pradėdami groti savo kūrybos dainas ir pergrodami kitų grupių roko, pop, bliuzo bei džiazo žanro kūrinius, kas buvo akivaizdu pirmuose dviejuose jų albumuose. Viskas pasikeitė 1970 m. kai Yes pasuko progresyviojo roko keliu, nuo tada iki pat iširimo 1981 m. grupė išleido kelis sėkmingus progresyviojo roko albumus. Didžiausio pripažinimo sulaukę yra „The Yes Album“ (1971), „Fragile“ (1971) ir „Close to the Edge“ (1972). Ji taip pat užsitarnavo reputacijos dėl savo įmantrių scenos įrengimų bei apšvietimų koncerto metu. Labiausiai grupei padėjo iškilti jų singlas „Roundabout“, išleistas 1972 m.
Diskografija
Studijiniai albumai
Griaužų koplyčia
Griaužų (Graužų) koplyčia – veikianti katalikų koplyčia Griaužų kaime (Šimkaičių sen.), Jurbarko rajone, 9 km į pietvakarius nuo Girkalnio. Priklauso Girkalnio Šv. Jurgio parapijai. Į pamaldas vietos ir gretimų kaimų tikintieji susirenka kas antrą sekmadienį. Taip pat naudojama kaip šarvojimo salė. miniatiūra|240px|left|Griaužų koplyčia, 2016 m.
Koplyčia stovi pagrindinėje kaimo gatvėje, netoli kelio. Įrengta baltų plytų mūriniame pastate su varpinės bokštu, ant pastato priešingo fasado (nuo gatvės pusės) įtaisytas didelis kryžius. Maldos namus juosia aptvertas šventorius.
Istorija
Koplyčia įrengta buvusiame kultūros namų pastate, kuris sovietmečiu priklausė Volungiškės tarybiniam ūkiui, o vėliau, po privatizacijos, stovėjo tuščias, nenaudojamas. Žemietis klebonas Jonas Babonas ((1936–2012) jį nupirko bei su Girkalnio klebono Juozo Kaknevičiaus pritarimu nutarė įkurti koplyčią. 1997 m. rugpjūčio mėn. per atlaidus koplyčią pašventino vyskupas Vladislovas Michelevičius. 2003 m. buvo išmūrytas varpinės bokštas.
Panemunės valsčius (Pagėgiai)
Panemunės valsčius – buvęs administracinis-teritorinis vienetas vakarų Lietuvoje. Centras – Panemunė.
Istorija
Valsčius gyvavo XX a. tarpukariu. 1939 m. spalio 1 d. Panemunė prijungta prie Tilžės miesto, nors valsčius galbūt dar gyvavo iki II pasaulinio karo pabaigos.
Stambulo konvencija
Europos Tarybos konvencija dėl smurto prieš moteris ir smurto artimoje aplinkoje prevencijos ir kovos su juo (Stambulo konvencija) – 2011 m. Stambule, Turkijoje Europos Tarybos parengta tarptautinė sutaris, ginanti žmogaus teises.
Vadinamąją Stambulo konvenciją 2013 m. birželio 7 d. pasirašė ir Lietuva, tačiau Seimas dokumento iki šiol neratifikavo. Panaši padėtis ir Latvijoje – 2016 m. sutartį pasirašiusioje šalyje konvencija nėra įsigaliojusiusi. Sutartis įsigaliojusi Lenkijoje, tačiau ir ten susiduriama su priešprieša, kyla aistros dėl jos atšaukimo. Sutartis jau galioja 37 valstybėse, tarp kurių yra ir 21 Europos Sąjungos narė. 2022 m. liepos 18 d. konvenciją ratifikavo Ukrainos Aukščiausioji Rada.
Pati Turkija, anksčiau Stambulo konvencijai pritarusi pati pirmoji, 2021 m. liepos mėn. ją galutinai atšaukė ir tapo viena šalių, kurios šio dokumento atsisakė.
Daugiausia prieštarų sukėlė terminas lytis socialiniu aspektu vartojamas tarptautiniuose teisiniuose dokumentuose ne pirmą kartą. Anot Europos Tarybos, kilo sunkumų verčiant jį į daugelį kalbų dėl tiesioginio atitikmens nebuvimo, bei jo atskyrimo nuo termino lytis fiziniu aspektu, ir tuo kartais buvo naudojamasi siekiant įžiebti prieštaravimus dėl Konvencijos nuostatų ir jų taikymo pasekmių. Europos Taryba pabrėžia, kad Stambulo konvencijoje nenustatomi nauji su lyties tapatybe ar seksualine orientacija susiję standartai, įskaitant ir susijusius su teisiniu tos pačios lyties asmenų partnerystės pripažinimu. Konvencijos oponentai kritikuoja konvenciją dėl moters kaip aukos pristatymo, tiek dėl siekio kuo labiau institualizuoti asmeninius santykius. Anot Serbijoje įsikūrusio žinių portalo Balkan Insight, prieš konvenciją nukreipta kritika stipriausia Vidurio ir Rytų Europos šalyse, ją dažniausiai išsako kraštutinė dešinė ir nacionalkonservatyvių pažiūrų asmenys, jų kritikos objektams beveik nėra pagrindo. „Pasinaudodami dezinformacija, populistine retorika ir apeliavimu į krikščionišką ar islamišką moralę, (kritikai) sugebėjo perteikti punktus, sukuriančius nuoseklią teisinę bazę kovai prieš smurtą prieš moteris, kaip nuodėmingus Vakarų europiečių bandymus primesti savo pernelyg liberalią politiką visuomenėms toliau rytuose“.
2023 m. gegužės mėn. EP ratifikavo Stambulo konvenciją.
Vyšniavas
Vyšniavas gali reikšti gyvenvietes Baltarusijoje:
Panerių apylinkė (Vievis)
Panerių apylinkė – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Vievio valsčiuje, 1950 m. priskirta naujam Vievio rajonui. Panaikinta 1954 m. gegužės 25 d. prijungiant prie Balceriškių apylinkės.
Grohas
Grohas (🇦🇲 – „užrašantis“, „rašantis“) – mirties dvasia armėnų mitologijoje. Laikytas mirties angelo (arba mirties dvasios) Hogearo personifikacija arba hipostaze. Kai kada Grohas buvo tapatinamas su caverais – ligų dvasiomis.
Įsivaizduota, jog Grohas gimus žmogui ant kaktos užrašąs jo lemtį, kurią paskyręs dievas Bahtas. Nuodėmes ir gerus darbus, kuriuos žmogus padarąs per savo gyvenimą, Grohas užrašąs į savo knygą, jie būsią paskelbti per Dievo teismą.
Tarailiai (Molėtai)
Tarailiai – kaimas Molėtų rajono savivaldybėje, 8 km į šiaurės rytus nuo Suginčių. Kaime yra senos kapinės.
Istorija
1554 m. kaimo vardas buvo Sereikiai, tada kaime buvo 4 ūkiai. XVI a. Sereikiai priklausė Romusio vaitystei (Woytowstwo Romanowo), XVIII a. – Čivylių seniūnijai. 1664 m. Tarailiškių kaimas minimas Alantos bažnyčios metrikų knygoje.
Gėjukas
Gėjukas – nedidelis ežeras Lietuvoje, Trakų rajono pietvakariuose, 3 km į šiaurę nuo Dusmenių, Gėjaus pelkėje. Ilgis iš vakarų į rytus – 0,35 km, plotis – iki 0,18 km. Altitudė 139,1 m. Krantai žemi, plačiai užpelkėję. Ežerą supa Jurgionių miškas. Ežeras nenutekantis, priklauso Dusmenos intako Gėjaus upelio baseinui. Įeina į Gėjaus telmologinį draustinį.
J. B. Bickerstaff
Džonas-Bleiras Bikerstafas (, g. ) – JAV krepšinio treneris, NBA komandos Klivlando „Cavaliers“ vyriausiasis treneris.
Trenerio karjera
Bikerstafas tris sezonus (2004–2007 m.) dirbo trenerio asistentu Šarlotės „Bobcats“ komandoje, o po to keturis sezonus (2007–2011 m.) dirbo trenerio asistentu Minesotos „Timberwolves“ komandoje. 2011 m. liepos 15 d. jis buvo įdarbintas Hiustono „Rockets“ trenerio asistentu. 2015 m. lapkričio 18 d., atleidus Kevin McHale, jis tapo laikinuoju „Rockets“ vyriausiuoju treneriu.
Po sezono Bikerstafas informavo „Rockets“, kad atšaukė savo kandidatūrą į vyriausiojo trenerio postą, taip faktiškai nutraukdamas savo darbą Hiustono „Rockets“ komandoje.
2016 m. birželio 8 d. Bikerstafas įsidarbino Memfio „Grizzlies“ vyriausiojo trenerio asistentu.
2017 m. lapkričio 27 d., atleidus David Fizdale, jis buvo paskirtas laikinuoju „Grizzlies“ vyriausiuoju treneriu. 2018 m. gegužės 1 d. jis buvo paskelbtas naujuoju nuolatiniu „Grizzlies“ vyriausiuoju treneriu. 2019 m. balandžio 11 d. „Grizzlies“ atleido Bikerstafą po to, kai komandai nepavyko patekti į atkrintamąsias varžybas.
2019 m. gegužės 19 d. Klivlando „Cavaliers“ paskyrė D. B. Bikerstafą vyriausiojo trenerio asistentu. 2020 m. vasario 19 d. „Cavaliers“ vyriausiasis treneris John Beilein atsistatydino iš vyriausiojo trenerio pareigų, o naujuoju vyriausiuoju treneriu buvo paskelbtas Bikerstafas. 2021 m. gruodžio 25 d. „Cavaliers“ pasirašė su juo daugiametę sutartį.
Egidijus Meidus
Egidijus Meidus – buvęs futbolininkas, futbolo treneris.
Biografija
1991 m. žaidė „Vilijos“ komandoje ir tapo rezultatyviausiu šalies pirmenybių žaidėjų (13 įvarčių per 14 rungtynių). Po 2000 metų treniravo „Kvintencijos“ komandą.
Tikkurilan Palloseura (moterys)
Tikkurilan Palloseura arba TiPS, o pilnu pavadinimu Tikkurilan Palloseura (naiset) – Suomijos futbolo klubas iš Tikurilos mikrorajono Vantos mieste. Moterų komanda dalyvavo Kansallinen liiga.
Guamo futbolo taurė
Guamo futbolo taurė – pagrindinis futbolo taurės turnyras Guame. Antrasis pagal svarbą turnyras šalyje po Guamo futbolo lygos.
Tikkurilan Palloseura (moterys)
Istorija
Tikkurila Palloseura (TiPS) – sporto klubas, veikiantis Tikurilos ir Hakunilos rajonuose Rytų Vantoje. Draugija įkurta 1958 m.
Guamo futbolo taurė
Finalai ir jų laimėtojai
varžybos vyksta nuo 2008 m., kai įvyko pirmasis taurės turnyras.
Tikkurilan Palloseura (moterys)
Istorija
Tikkurilan Palloseura vyrų ekipa 1996–1997 m. žaidė Ykkönen. O 1980–1985, 1991–1992, 1995, 1998, 2004 ir 2011 m. Kakkonen.
Klubo moterų reprezentacinė komanda žaidė aukščiausiame lygoje, dabartinėje Nacionalinėje lygoje, 1995-1997, 2004-2010, 2016 ir 2018-2021 metais.
2021 m. užėmė antrą vietą, tačiau spalio mėnesį paskelbė apie tai, kad traukiasi iš Kansallinen liiga. Viena iš įvardintų problemų buvo klubo finansinė padėtis, o taip pat pandemijos grėsmės ir savų žaidėjų trūkumas.
Šnaukštų karjerai
Šnaukštų karjerai – karjerų tvenkiniai Lietuvoje, Klaipėdos rajone, 5 km į pietus nuo Gargždų, į vakarus nuo Šnaukštų kaimo. Sudaryti išeksploatavus smėlio ir žvyro išteklius ir prisipildžius vandens. Tvenkiniai išsidėstę šiaurės vakarų – pietryčių kryptimi 3,8 km ilgio ruože. Aplinkui plyti pievos ir dirbami laukai. Pietine karjerų teritorijos dalimi prateka Agluona. Šiauriniu pakraščiu eina kelias. Iš viso 2016 m. buvo virš 20 įvairaus dydžio tvenkinių, kurių bendras plotas siekė ~ 95 ha, kranto linijos ilgis ~ 23 km. Kai kuriuose (daugiausia pietinėje dalyje) iš jų vyksta žvyro ir smėlio gavyba ir tvenkinių plotai sparčiai didėja. 4 didžiausi tvenkiniai, kuriuose nebevykdoma kasyba, išsidėstę šiaurvakarinėje ir centrinėje dalyse:
Gali Atari
thumb|right|200px|Gali Atari
Avigail „Gali“ Atari (g. 1953 m. gruodžio 29 d. Rehovote, Izraelyje) – Izraelio aktorė ir dainininkė. Tarptautinėje scenoje pirmą kartą pasirodė 1971 metais, kai atstovavo Izraeliui World Popular Song Festival konkurse Japonijoje su dainomis „All free“ ir „Give love away“. Atari šiame konkurse antrą kartą dalyvavo 1976 metais, su daina „The Same Old Game“. 1979 metais su grupe Milk and Honey laimėjo Eurovizijos dainų konkursą su daina „Hallelujah“.
Grigore II Ghica
thumb|Grigorijus II Gika Grigorijus II Gika (1690−1752) − Moldavijos kunigaikštystės gospodaris 1726−1733, 1735−1739, 1739−1741 ir 1747−1748 metais.
Istorija
Vienas iš dviejų Moldavijos gospodarių, valdžiusių su pertraukomis 4 kartus:
Sebastian Konecki
Sebastian Konecki (g. 2003 m. spalio 11 d.) – Lietuvos šuolių į vandenį sportininkas, šalies čempionas.
Biografija
Treneris - Kęstutis Autukas.
2021 m. Europos jaunimo čempionate varžėsi dvejose rungtyse. Vaikinų 1 m tramplino rungtyje užimta 22-oji vieta, o 3 m tramplino varžybose sportininkas liko 24-as. Tais pačiais metais Ukrainoje vykusiame pasaulio jaunimo čempionate sportininkas gerino pozicijas. 3 m rungtyje liko 20-as, o 1 m tramplino varžybose užimta 14-a vieta.
2022 m. Konecki tapo Lietuvos bendrosios įskaitos čempionu. Tais pačiais metais sportininkas debiutavo 2022 m. pasaulio vandens sporto čempionate. Konecki dalyvavo vyrų šuoliuose nuo 1 m aukščio tramplino. Atrankoje sportininkas surinko 257,50 taškų ir liko 41-oje pozicijoje.
2023 m. pasaulio vandens sporto čempionate Konecki dalyvavo dvejose rungtyse. Vyrų šuoliuose nuo 1 m aukšto tramplino sportininkas su 216,45 taškais liko 62-oje vietoje, o šuoliuose nuo 3 m tramplino su 222,60 taškais liko 66-oje vietoje.
Titkonių valsčius
Titkonių valsčius – buvęs administracinis-teritorinis vienetas dabartinės šiaurės Lietuvos teritorijoje. Centras – Titkoniai.
Istorija
Valsčius trumpai gyvavo XIX a. 7-ajame dešimtmetyje Kauno gubernijoje.
Plytnyčia (reikšmės)
Plytnyčia vadinamos Lietuvos gyvenvietės:
Gigantopitekai
Gigantopitekai (Gigantopithecus) – primatų (Primates) būrio, orangutaninių (Ponginae) pošeimio gentis, išnykusi priešistoriniais laikais ir identifikuota iš rastų fosilijų. thumb|250px|right|Vokiečių kilmės paleoantropologas [[Friedemann Schrenk, laiko Gigantopithecus blacki krūminį dantį]]
Genties atradimas
Gigantopitekų (Gigantopithecus) gentis buvo atrasta visai atsitiktinai 1935 m., kada vokiečių kilmės paleoantropologas Ralph von Koenigswald Honkonge užėjęs į vaistinę pastebėjo parduodamą neįprastai didelio dydžio krūminį dantį, tarp kinų žinomą kaip „drakono dantis“. Nuo to laiko Kinijoje, Vietname ir Indijoje mokslininkai rado virš tūkstančio dantų ir keletą apatinių žandikaulių fosilijų, priskiriamų gigantopitekų (Gigantopithecus) genties rūšims.
Paplitimas
Gigantopitekų genties fosilijos daugiausia aptinkamos pietinėje Kinijoje, Vietname, Tailande ir Indijoje. 2014 m. Indonezijos Javos salos grunto nuosėdose datuojamose 1 milijonu metų, buvo rastos fosilijos formoje Gigantopithecus blacki apatinis žandikaulis. Anuomet Javos, Sumatros ir Borneo salos su Pietryčių Azija jungėsi sausuma, tad manoma kad šios genties Gigantopithecus blacki rūšis buvo išplitusi ir kitose dabartinės Indonezijos vakarų salose.
Genties rūšys
2018 m. duomenimis, pagal rastas fosilijas išskiriamos 3 rūšys, gyvenusios ir išnykusios mioceno bei pleistoceno epochose:
Arnett Gardens FC
Arnett Gardens Football Club, o trumpiau vadinamas Arnett Gardens – profesionalus Jamaikos futbolo klubas, įsikūręs Kingstone.
Istorija
Klubas įkurtas 1977 m., kai susijungė All Saints and Jones Town Football. Rungtyniavo aukščiausioje šalies lygoje.
1977–1978 m. sezone pirmą kartą klubo istorijoje iškovojo čempionų titulą.
Mi (reikšmės)
MI gali reikšti:
Mi gali reikšti:
mi gali reikšti:
Uosipiai
Uosipiai – kaimas Molėtų rajono savivaldybėje, 7 km į pietryčius nuo Alantos.
Istorija
1657 m. Alantos bažnyčios metrikų knygoje minimas de Woystupie tapatintinas su dab. Uosipiais. XVIII a. pabaigoje priklausė Videniškių vienuolynui.
Ausiutiškių konglomeratas
left|150px thumb|250px|Ausiutiškių konglomeratas Ausiutiškių konglomeratas – valstybės saugomas gamtos paveldo objektas, esantis ties Ausiutiškių vienkiemiu, kairiajame Neries krante, prie pat upės vagos. Konglomerato aukštis – 2,10 m, ilgis – 5,55 m, plotis – 3,20 m, didžiausia horizontali apimtis – 12,80 m. Gerai matomas vis dar išlikęs pirminis sucementuotų nuogulų sluoksniuotumas.
Šioje vietoje Neries šlaito aukštis yra per 50 metrų. Atidžiau patyrinėjus šlaitus, tai vienur, tai kitur galima aptikti ir daugiau konglomeratų darinių, tiesa, mažesnių. Todėl manoma, jog tikroji konglomeratų augavietė buvo maždaug 12-15 m aukštyje, matuojant nuo upės vandens lygio. Vadinasi, kažkada tokiame aukštyje šlaituose buvo požeminio vandens šaltinių išsikrovimo vietos, kuriose ir formavosi ši geologinė įdomybė.
Jarševičai
Jaršèvičai – kaimas vidurio Baltarusijoje, 23 km į rytus nuo Valažino.
Menų spaustuvė
Menų spaustuvė – šiuolaikinių scenos menų centras, ne pelno siekianti organizacija, įsikūrusi Šiltadaržio gatvėje, Vilniuje.
Istorija
Projektai dabartinėse „Menų spaustuvės“ erdvėse rodomi nuo 2000 metų. Tačiau organizacija „Menų spaustuvė“ netradicinėje erdvėje − sovietmečiu leisto laikraščio „Tiesa“ patalpose – įsikūrė vėliau, 2002 m.
Čia 2009 m. buvo įgyvendinta nemaža dalis „Vilniaus – Europos kultūros sostinės 2009“ projektų.
2012 m. ilgalaikiais „Menų spaustuvės“ rezidentais tapo teatro laboratorija „Atviras ratas“, teatras „cezario grupė“, šokio teatras „Dansema“, Gyčio Ivanausko teatras, Lietuvos šokio informacijos centras, teatro judėjimas „No Theatre“, kūrybinė studija „PetPunk“, Stalo teatras, Šiuolaikinio šokio asociacija, Teatro ir kino informacijos ir edukacijos centras, teatras „Utopia“, Vyčio Jankausko šokio teatras.
Menų spaustuvės veiklos kryptys
Viena iš pagrindinių organizacijos veiklos krypčių yra kultūrinių ir kūrybinių verslų inkubavimas, scenos menų (teatras, šokis, video, muzika, tarpdisciplininiai projektai) projektų prodiusavimas ir rengimas. Taip pat vienas iš „Menų spaustuvės“ veiklos tikslų – užsienio scenos menų projektų pristatymas bei bendrų su užsienio partneriais projektų (koprodukcijų) rengimas. Ilgainiui planuojama, kad ši erdvė taps ir edukacinių scenos menų projektų ir programų rengimo bei koordinavimo baze bei informacijos apie šiuolaikinius scenos menus kaupimo ir sklaidos centru.
Rekonstrukcija
Istorinio pastato rekonstrukcija prasidėjo 2004 m. pabaigoje. „Menų spaustuvės“ antrasis rekonstrukcijos etapas pradėtas įgyvendinti 2006 m. Šiam projektui, kurio bendra vertė – daugiau kaip 2,55 mln. litų, iš Europos regioninės plėtros fondo ir Lietuvos Respublikos bendrojo finansavimo lėšų buvo skirta 2 mln. litų parama. Vilniaus miesto savivaldybė projektui skyrė papildomus 500 tūkst. litų.
„Menų spaustuvės“ pastatas buvo rekonstruotas ir įrengtas daugiau nei per 35 mėnesius. Pagrindinių remonto darbų pabaiga įvyko 2009 m. rugsėjį. Pabaigus visus rekonstrukcijos darbus, pastatas išlaikė buvusios architektūros dvasią − pramoninių patalpų atmosferą.
Erdvės
Taip pat „Menų spaustuvė“ turi savo uždarą kiemą, kuriame gali vykti renginiai.
Infoteka
Nuo 2009 m. gegužės 5 d. veikia „Menų spaustuvės“ Infoteka. Tai informacijos rinkinys, kurį sudaro knygos, periodika, filmų ir garso knygų kolekcijos bei spektaklių vaizdo įrašai. Kolekcijos pagrindą sudaro Britų tarybos perduota kolekcija; taip pat savo informacinius išteklius viešam naudojimui jau pateikė viešoji įstaiga „Lietuvos šokio informacijos centras“. Infoteka, kurios kolekcijos prioritetas – šiuolaikiniai scenos menai ir kūrybinės industrijos, yra viešai prieinama visiems, norintiems geriau pažinti šias sritis.
Nestoniškės
Istorija
XIX a. buvo dvaras, veikė Nestoniškių valsčius.
Tari Eason
Taris Džordanas Isonas (, g. ) – JAV krepšininkas, žaidžiantis NBA lygoje besivaržančioje Hiustono „Rockets“ komandoje.
2022 m. NBA naujokų biržoje Hiustono „Rockets“ pasirinko T. Isoną 17-uoju šaukimu. 2022 m. spalio 19 d. jis debiutavo NBA, pelnydamas 8 taškus ir atkovodamas 7 kamuolius, pralaimėdamas 107:117 prieš Atlantos „Hawks“.
Antanava (Kazliškis)
Antanava – buvęs viensėdis Rokiškio rajono savivaldybėje, 3 km į pietvakarius nuo Žiobiškio.
Kurkliškių apylinkė
Kurkliškių apylinkė – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Vievio valsčiuje, 1950 m. priskirta naujam Vievio rajonui. Panaikinta 1954 m. gegužės 25 d. prijungiant prie Balceriškių apylinkės ir Rusakalnio apylinkės.
Mergiškių apylinkė
Mergiškių apylinkė – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Aukštadvario valsčiuje, 1950 m. priskirta naujam Vievio rajonui. Panaikinta 1954 m. gegužės 25 d. prijungiant prie Beižionių apylinkės ir Ubiškių apylinkės.
Žikaronių apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Semeliškių valsčiuje, 1950 m. priskirta naujam Vievio rajonui. Panaikinta 1954 m. gegužės 25 d. prijungiant prie Beižionių apylinkės ir Jagėlonių apylinkės.
Nečiūnų apylinkė
Nečiūnų apylinkė (arba Nėciūnų apylinkė) – Lietuvos TSR administracinis-teritorinis vienetas pietryčių Lietuvoje.
Trušelių karjeras
Trušelių karjeras – karjero tvenkinys Lietuvoje, Klaipėdos rajone, 2,5 km į šiaurę nuo Slengių. Sudarytas išeksploatavus žvyro išteklius ir prisipildžius vandens. Tvenkinio ilgis iš šiaurės į pietus – 0,53 km, plotis – iki 0,24 km. Altitudė 17,7 m. Krantai žemi. Tvenkinys nenutekantis. Aplinkui plyti pievos ir dirbami laukai. Šalia įsikūrę Mazūriškių ir Trušelių gyvenvietės. Rytine pakrante nutiestas kelias. Šiaurine pakrante prateka Žvejonės upelis (Ringelio intakas).
Nečiūnų apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Semeliškių valsčiuje, 1950 m. priskirta naujam Vievio rajonui. Panaikinta 1954 m. gegužės 25 d. prijungiant prie Čižiūnų apylinkės.
Avietinė (Rokiškis)
Avietinė – buvęs viensėdis Rokiškio rajono savivaldybėje, 3 km nuo Kazliškio.
Hanas Solo
Hanas Solo  – išgalvoto „Žvaigždžių karų“ pasaulio veikėjas. Pirmąkart pasirodė 1977 m. filme „Žvaigždžių karai: epizodas IV – nauja viltis“, kur jį vaidino Harrison Ford. Šis aktorius Haną Solo vaidino ir paskesniuose filmuose „Žvaigždžių karai: epizodas V – imperija kontratakuoja“ (1980 m.), „Žvaigždžių karai: epizodas VI – džedajaus sugrįžimas“ (1983 m.), taip pat tęsinio trilogijos filme „Žvaigždžių karai: epizodas VII – galia nubunda“ (2015 m.). Vaidmuo filme „Žvaigždžių karai: epizodas IX – Skaivokerio iškilimas“ (2019 m.). tebuvo epizodinis. 2018 m. filme „Solo: Žvaigždžių karų istorija“ jaunesnį Haną Solo vaidina aktorius Alden Ehrenreich.
Hanas Solo ir jo draugas bei pagalbininkas Čiubaka – kontrabandininkai, pilotuojantys erdvėlaivį „Tūkstantmečio sakalas“. Norėdami nuvykti į Alderaano planetą, kur tikisi perduoti perimtas „Mirties žvaigždės“ schemas, Haną ir Čiubaką nusisamdo Obivanas Kenobis bei Lukas Skaivokeris. Iš pradžių Hanas Solo nerodo noro prisijungti prie Sukilėlių Aljanso, tačiau galiausiai sutinka. Hanas Solo įsimyli princesę Lėją, vėliau jie susituokia.
Tęsinio trilogijoje, kurios veiksmas vyksta dešimtmečiais vėliau, Hanas prisideda prie Rėjos ir buvusio Imperijos šturmuotojo Fino, kad padėtų kovoti su Pirmuoju Ordinu, kurio pajėgoms vadovauja Aukščiausiasis vadas Snoukas bei Kailas Renas, Hano ir Lėjos sūnus. Jis pasidavė tamsiajai Jėgos pusei, dėl to Hanas ir Lėja išsiskyrė. Kailas Renas tėvą nužudo, tačiau šis po kurio laiko pasirodo sūnui vizijoje kaip Jėgos dvasia ir padeda jam grįžti į šviesiąją Jėgos pusę.
Koncepcija
miniatiūra|kairėje|200px|Hano Solo ir princesės Lėjos [[cosplay]] Ankstyviausioje pirmojo „Žvaigždžių karų“ filmo scenarijaus juodraščio versijoje Hanas Solo buvo „urealiečių“ rūšies ateivis žalia oda, be nosies ir su didžiulėmis žiaunomis, priklausantis džedajų Bendu ir pažįstamas su generolu Skaivokeriu. Paskesniame scenarijaus juodraštyje Solo apibūnamas kaip barzdotas spalvingo charakterio piratas. Franšizės kūrėjas George Lucas nutarė, kad šis veikėjas turėtų būti žmogus, nes tai leistų geriau išplėtoti santykius tarp trijų pagrindinių veikėjų (Luko, Lėjos ir Hano). Bičiulio ateivio vaidmeniui pasirinktas Čiubaka. Trečiajame scenarijaus juodraštyje Solo jau „užkietėjęs James Dean stiliaus žvaigždėlaivio pilotas“, toks jis pavaizduotas ir filme. G. Lucas savo užrašuose kaip orientyrą pasitelkė ir Humphrey Bogart. Pasak mitologo Joseph Campbell, „Hanas įsivaizduoja esąs egoistas; iš tiesų jis toks nėra. … esama kažko dar, kas [jį] stumia pirmyn“. 1997 m. G. Lucas Haną Solo apibūdino kaip „cinišką vienišių, kuris supranta, jog svarbu priklausyti grupei ir prisidėti prie bendrojo gėrio“. 2004 m. G. Lucas teigė, jog Hanas – savanaudis protagonisto Luko bendras, o Lukas – pasiaukojantis.
Vaidmuo
Harrison Ford Hano Solo vaidmeniui pasirinktas ne iškart. Šis aktorius jau buvo vaidinęs G. Lucas filme „Amerikietiški grafiti“, tad G. Lucas norėjo kito žmogaus. H. Ford jis pasamdė repetuoti žodžius drauge su kitais aktoriais, tačiau buvo taip sužavėtas H. Ford pasirodymo, kad galiausiai pasirinko būtent jį. Svarstyta pasirinkti šiuos aktorius: Al Pacino, Robert De Niro, James Caan, Christopher Walken, Jack Nicholson, Sylvester Stallone, Kurt Russell, Bill Murray, Steve Martin, Robert Englund, Nick Nolte, Burt Reynolds, Chevy Chase ir Perry King (pastarasis vėliau vaidino Haną Solo radijo teatre).
FC Florești
FC Florești – Moldavijos futbolo klubas iš Floreščio.
Istorija
Klubas įkurtas 2017 m. 2017 m. Divizia B (trečios pakopos) pirmenybėse tapo nugalėtojais Šiaurės grupėje.
2018 m. dalyvavo Divizia A (antros pakopos) pirmenybėse. Pateko į aukščiausią šalies lygą. Joje rodė prastus rezultatus ir buvo įtarinėjami dalyvaujant sutartose rungtynėse. Dėl rezultatų įtakojimų 2021/22 m. lygoje iš ekipos buvo atimti šeši taškai (Federacijos sprendimu). Galiausiai, pranešta apie tai, kad klubas pašalinamas iš čempionato.
Sezonai
1.PE - pirmasis preliminarusis etapas
Gaigalai (Molėtai)
Gaigalai – kaimas Molėtų rajono savivaldybėje, 5 km į pietryčius nuo Alantos.
Etimologija
Kaimo vardas tikriausiai yra asmenvardinis vietovardis, kilęs nuo asmenvardžio Gaigalas. Žmonės šia pavarde kaime minimi dar nuo XVII a.